**Novoivanovka** (*keçmiş adları - **Qarapapaq**, **Seyiddərəsi**, **Qərib Seyid***) — Azərbaycan Respublikasının Gədəbəy rayonunun inzibati ərazi vahidində kənd.

Toponimikası
------------

Novoivanovka (oyk.) - Gədəbəy rayonunun eyniadlı inzibati ərazi vahidində kənd. Dağətəyi ərazidədir.

Yaşayış məntəqəsi 1852-ci ildə qonşu Novosaratovka kəndindən ayrılaraq burada yurd salmış Q.F.İvanovun adını daşıyır. Onun başdaşında kəndi 1852-ci ildə həmin İvanovun salması barədə yazı var. Oykonim "İvanovun yeni kəndi" mənasındadır.

Tarixi
------

Kənd əvvəllər **Qarapapaq**, **Seyid dərəsi**, **Qərib Seyid** adlarını daşımışdır. Kənddə 4-cü əsrdə tikilmiş 1600-il yaşı olan *Ağkilsə* adında tikili mövcuddur. Ağkilsə Gədəbəy rayonunun ən qədim tarixi abidəsi hesab olunur.

Novoivanovka Gədəbəydə sonucu sərhəd kəndidir. Burada Rus mədəniyyət mərkəzi yerləşir. 80-ci illərin sonlarında başlanan müharibə ilə burada məskunlaşan rusların (molokanların) çoxu kəndi tərk etmişdir. Hal-hazırda kənddə təqribən 18-23 molokan yaşayır. Əhalinin əksəriyyətini Ermənistandan bura köçmüş Azərbaycan türkləri təşkil edir.

Haqqında
--------

Novoivanovka kəndi Gədəbəy rayonunda əsasən molokanların məskunlaşdığı 3 kənddən biridir. Paytaxt Bakıdan 400 kilometr qərbdə, dəniz səviyyəsindən 1391 metr hündürlükdə yerləşir və əhalisi 1668 nəfərdir. Kəndin ən hündür yeri dəniz səviyyəsindən 1606 metr hündürlükdə yerləşir. Kənddə 1 kvadrat kilometrə 70 nəfər düşür.

İqlimi kontinentaldır. Orta illik temperatur 7 °C-dir. Ən isti ayı avqust ayıdır, hansı ki, bu ayda orta aylıq temperatur 18 °C olur. Ən soyuq ayı isə yanvar ayıdır, ki bu aydı temperatur -6 °C olur. Orta illik yağıntı 736 millimetr təşkil edir. Ən çox yağıntı may ayında 104 mm, ən az yağıntı isə avqust ayında 23 mm düşür.

Novoivanovkanın yerli insanları

Əhalisi
-------

2009-cu ilin siyahıyaalınmasına əsasən kənddə 1788 nəfər əhali yaşayır.

İqtisadiyyatı
-------------

Əhalinin əsas məşğuliyyətini kənd təsərrüfatı-əkinçilik, maldarlıq və heyvandarlıq təşkil edir.

Görüntülər
----------

* 
*

Həmçinin bax
------------

* Novosaratovka

Xarici keçidlər
---------------

* Azərbaycan Respublikası Gədəbəy Rayon İcra Hakimiyyəti

İstinadlar
----------

1. ↑  Azərbaycan Toponimlərinin Ensiklopedik Lüğəti. Azərbaycan Milli Elmlər Akademiyası. Nəsimi adına Dilçilik İnstitutu. Şərq-qərb Bakı-2007. səh.427
2. ↑  Azərbaycan Respublikası Əhalisinin Siyahıyaalınması. Azərbaycan Respublikasının Dövlət Statistika Komitəsi. Bakı-2010. Səh.629

| ⛭Gədəbəy rayonunun yaşayış məntəqələri |
| --- |
| Şəhərlər | Gədəbəy |  |
| Kəndlər | Alnabat • Arıqdam • Arıqıran • Arısu • Ataxal • Ayıtala • Bəydəmirli • Başkənd • Böyük Qaramurad • Cəfərli • Cücanlı • Çalburun • Çaldaş • Çanaqçı • Çay Rəsullu • Çaykənd • Çiçəkli • Çobankənd • Daryurd • Daşbulaq • Dəyəqarabulaq • Dəyirmandağ • Dördlər • Düz Rəsullu • Düzyurd • Əlinağılar • Əmir • Əmiraslanlı • Ərtəpə • Əyridərə • Əyrivəng • Fərzalı • Gərgər • Gərməşöylü • Gödəkdərə • Göyəlli • Göyəmli • Gülallı • Günəşli • Hacıalılar • Hacıələkbərli • Hacılar • Heriknaz • Heydərli • Xarxar • İnəkboğan • İsalı • Kələman • Kərimli • Kəsəmən • Kiçik Qaramurad • Köhnəkənd • Köhnəqışlaq • Kollu • Qalakənd • Qarabulaq • Qaradağ • Qaraməmmədli • Qaravəlilər • Qaravultomba • Qarıkənd • Qasımağalı • Qasımlı • Qızılqaya • Qızıltorpaq • Qoşabulaq • Qozqaralı • Qurudərə • Leşkər • Maarif • Məmmədcəfərli • Miskinli • Mormor • Moruxlu • Motudərə • Musayal • Nağılar • Nərimankənd • Novoivanovka • Novosaratovka • Parakənd • Pərizamanlı • Pirbulaq • Plankənd • Poladlı • Rəhimli • Rəmə • Samanlıq • Sarıhəsənli • Sarıköynək • Səbətkeçməz • Slavyanka • Sonalar • Soyuqbulaq • Söyüdlü • Şahdağ • Şəkərbəy • Şınıx • Təkyemişan • Tərs yer • Toplar • Totuqlu • Turşsu • Yaqublu • Yenikənd • Zamanlı • Zəhmətkənd |
| Ləğv olunmuş kəndlər | Qumlu |